Rock Springs var åsted for Rock Springs-massakren den 2. september 1885, da 150 hvite gruvearbeidere brutalt angrep sine kinesiske kolleger. De drepte 28 personer og skadet 15. Rock Springs lille Chinatown ble brent ned, og hundrevis av de kinesiske arbeiderne ble drevet på flukt ut av området. Dette er fremdeles et av de verste raseopprørene i amerikansk historie. I dag er det fremdeles rester av den gamle gruvebyen utenfor Rock Springs.